Jöklabréf

+ Helstu útgefendur jöklabréfaSvartipéturinn fastur á Íslandi Fréttablaðið 20. desember 2008, bls 52(í milljörðum íslenskra króna) Rabobank  78 Kreditanstalt für Wiederaufbau (KFW) 42 Evrópski fjárfestingarbankinn  33 Ameríski þróunarbankinn  22 Alþjóðabankinn R&D  15,9 Toyota  15,9 Rentenbank  7 aðrir  19,8 Alls:  233,6
Jöklabréf eða krónubréf (e. glacier bonds) voru skuldabréf sem voru gefin út í íslenskum krónum af erlendum aðilum frá því í ágúst 2005.

Í lok árs 2010 var áætlað að erlendir fjárfestar ættu krónubréf að andvirði um 400 milljörðum króna, það er um fjórðungur af landsframleiðslu Íslands.Upphæð jöklabréfa að mestu óbreytt, Vísir.is 9. desember 2010 Í lok árs 2011 var áætlað að um helmingur þessarar upphæðar, um 200 milljarðar króna, væri á innlánsreikningum íslensku bankanna. Vegna gjaldeyrishafta voru þessar upphæðir hins vegar fastar í íslenska bankakerfinu og var í því samhengi rætt um „jöklabréfahengju“ þar sem myndlíkingin við ís og snjó er notuð til þess að gefa til kynna að íslenska efnahagnum stafi hætta af því ef inneigninni væri skipt í aðra mynt og tekin úr landi.Helmingur jöklabréfahengjunnar kominn inn í bankana  Vb.is 29. nóvember 2011

Árið 2017 var reglum Seðlabanka Íslands um gjaldeyrisviðskipti breytt þannig að útgáfa jöklabréfa varð óheimil.

Tilurð krónubréfa
Forsenda viðskipta sem þessa, þar sem erlendir aðilar gefa út skuldabréf í íslenskri mynt, er hár munur á vöxtum í hagkerfum viðkomandi landa, hátt gengi þess gjaldmiðils sem gefa á bréfin út í (íslenska krónan) og mikil eftirspurn í því landi á lánsfé. Á Íslandi hækkaði Seðlabanki Íslands stýrivexti jafnt og þétt eftir að flotgengisstefnan var tekin upp 2001 og verðbólgumarkmið var ákveðið við 2,5%. Stýrisvextir á Íslandi voru 13,3% í júní 2007 en höfðu hækkað í 18% í lok október 2008. Til samanburðar voru stýrvextir Seðlabanka Evrópu 2,5% í lok árs 2008.Seðlabanki Evrópu lækkar stýrivexti í 2,5%

Enginn grundvallarmunur er á skuldabréfum sem íslenskir bankar gefa út og krónubréfum, í báðum tilvikum á kaupandi bréfsins kröfu á útgefandann í íslenskum krónum. Þau erlendu fjármálafyritæki sem gefa út krónubréf taka því á sig gengisáhættu, þar eð þau hafa ekki greiðan aðgang að krónum. Til þess að komast hjá því vandamáli tekur íslenskt fjármálafyrirtæki lán hjá erlenda útgefandanum sem erlenda fjármálafyrirtækið tekur að greiða af. Íslenska fjármálafyrirtækið greiðir vexti og afborgarnir til erlenda útgefandans í íslenskum krónum. Íslenski bankinn fær íslensku krónurnar sem fást fyrir sölu krónubréfanna og erlenda fjármálafyrirtækið andvirði lánsins í erlendu gjaldmyntinni.

 Tilvísanir 

 Tengt efni 
 Efnahagskreppan á Íslandi 2008

 Tenglar 
 Bonds.is - ISK Eurobonds 
 Erlend skuldabréfaútgáfa í krónum (pdf) Þorvarður Tjörvi Ólafsson, í Peningamálum Seðlabanka Íslands 25. rit. Desember 2005

 Jöklabréfin hituðu upp hagkerfið; af vb.is 
 Svartipéturinn fastur á Íslandi, grein í Fréttablaðinu 20. desember 2008, bls 50, 52 (pdf)
 RUV: Milljarðar bíða þess að komast burt, 14.01.2009
 Vísir: Rætt um að krónubréf fari í mannvirkjagerð, 20.3.2009
 RUV: Vaxtagreiðslur til eigenda jöklabréfa veikja krónuna
 RUV: Lífeyrissjóðir eignast krónubréf, 31. maí 2010
 VB: Helmingur jöklabréfahengjunnar kominn inn í bankana , 28. nóvember 2011

Flokkur:Hagfræði
Flokkur:Efnahagur Íslands
Flokkur:Efnahagskreppan á Íslandi 2008–2009